Почетком 1970-их година када због Јомкипурског рата избија енергетски сукоб између арапског и западног света, цене нафте досежу врхунац што се непосредно одражава и на велики узлет иранске економије, а тиме и на сам даљњи урбанистички развој Техерана. Нови пројекти настају брзим темпом па се граде простране стамбене четврти попут Екбатана (221 -{ha}-), подземна жељезница, ауто-путеви, итд. Амбиције иранског монарха расту и даље па 1975. године планира пројект ултра-модерног краљевског насеља од 554 -{ha}- познатог по имену „Краљевски град Пахлави” (перс. "Шахестан Пахлави") који је требало да постане симбол његове моћи, али пројект неславно пропада због економске кризе (1978.) и Иранске револуције (1979.).